
Kis-és Közepes Eleveniszapos Szennyvíztisztító Telepek Költséghatékonyságának Fejlesztése a Solymári Szennyvíztisztító Telep Példáján

Kis- és közepes eleveniszapos szennyvíztisztító telepek költséghatékonyságának fejlesztése a Solymári Szennyvíztisztító Telep példáján
A dolgozat a Solymári Szennyvíztisztító Telep bemutatásán keresztül ismerteti azokat a területeket, melyeken a technológia hatékonyságának változása nélkül a szennyvíz tisztítási költségek csökkenthetők.
Ezen területek egyike az elfolyó szennyvíz ammóniumtartalmának csökkentéséhez szükséges oxigénszint szabályozása, valamint a foszfor eltávolításnál felhasznált vegyszerek minőségének és mennyiségének felülvizsgálata.
A szennyvíztisztításban alkalmazott biológiai (II.) tisztítási fokozat jelentős oxigénfelhasználást igényel. Az oxigén befúvató rendszert vezérlő program átdolgozásával azonban jelentősen csökkenthető a kompresszorok üzemórája és ezáltal az energiafelhasználás anélkül, hogy a tisztítás hatékonysága csökkenne. A tápanyageltávolítási (III.) fokozatban a foszfor kicsapatására használt polialumínium-klorid mennyiségének optimalizálásával pedig jelentős vegyszerköltség megtakarítás érhető el.
A vizsgálatok során kapott eredmények a hasonló kapacitású és technológiájú telepek működésének költség-optimalizálásához példaként szolgálhatnak.



